मुंबई। कपिल शर्मा अभिनीत फिल्म ‘फिरंगी’ में प्रमुख भूमिका निभा रहीं अभिनेत्री इशिता दत्ता ने बताया कि उन्हें कॉमेडियन कपिल शर्मा का टेलीविजन शो बहुत पसंद था और वह इसकी कमी महसूस कर रही हैं। इशिता ने कहा, ‘‘हम सभी जानते हैं कि कपिल बहुत अच्छे व्यक्ति हैं। वह लोगों को हंसाने से कभी नहीं थकते। कैमरे से अलग भी वह ऐसे ही हैं। लेकिन सबसे अच्छी बात मैंने यह देखी है कि लोग उन्हें कितना पसंद करते हैं।’’